ബൊൻബീബി

ബൊൻബീബി, സുന്ദർബൻ നിവാസികളുടെ ഒരു ആരാധനാ മൂർത്തിയാണ്.  ജാതിമതഭേദമെന്യെ, ഹിന്ദുക്കളും ഇസ്ലാം മതവിശ്വാസികളും, ക്രൈസ്തവരും, ഗോത്രവർഗക്കാരും bahumanikkunna ബൊൻബീബിയുടെ മറ്റുപേരുകളാണ് ബൊൻചണ്ഡി, ബൊൻദേബി, വ്യാഘ്രദേവി എന്നിവ. സുന്ദർബനിലെ മനുഷ്യഭോജിയായ കടുവയിൽ നിന്ന് ബൊൻബീബി ജനങ്ങളെ സംരക്ഷിക്കുന്നു എന്നതാണ് സങ്കല്പം.

 ഐതിഹ്യം 
ഇബ്രാഹിം തന്റെ ആദ്യഭാര്യ ഗുലാൽബായിയെ ഗർഭാവസ്ഥയിൽ കാട്ടിലുപേക്ഷിച്ചു.  ഗുലാൽബായിക്ക് ഇരട്ടക്കുഞ്ഞുങ്ങൾ പിറന്നു, ബൊൻബീബിയും ഷാ ജംഗ്ലിയും. അവർ കാട്ടുമൃഗങ്ങളോടൊപ്പം കാടിന്റെ മക്കളായി വളർന്നു. സുന്ദർബൻ പ്രദേശം അടക്കിവാണിരുന്ന ദക്ഷിൺ റായ് , കടുവയുടെ രൂപം പൂണ്ട് മനുഷ്യരെ കൊന്നു തിന്നാൻ തുടങ്ങി. ഈ ഭീകരതക്ക് അറുതി വരുത്താനായി അള്ളാ തെരഞ്ഞെടുത്തത്  ബൊൻബീബിയെ  ആയിരുന്നു. ബൊൻബീബിയും ഷാജംഗ്ലിയും സുന്ദർബൻ നിവാസികൾക്ക് രക്ഷയായി സദാ  കാവൽനിൽക്കുന്നുവെന്നാണ് സ്ഥലവാസികളുടെ വിശ്വാസം.  ഈ കഥയുടെ മറ്റു ചെല വകഭേദങ്ങളും പ്രചാരത്തിലുണ്ട്.

 ആരാധന 
അവിൽ, പൊരി മലര്, പഴങ്ങൾ എന്നിവയാണ് ബൊൻബീക്ക് നിവേദിക്കാറ്. ബലി പതിവില്ല.  പൗഷ സംക്രാന്തിയും  വസന്ത പഞ്ചമിയും   സവിശേഷദിനങ്ങളാണ്.  ബൊൻബീബിയുടെ ആടയാഭരണങ്ങൾ ഹൈന്ദവരീതിയിലും സഹോദരൻ ഷാ ജംഗ്ലിയുടേത് ഇസ്ലാം രീതിയിലുമാണ്. മൗലവിയാണ്  ബൊൻബീബിർ ജൊഹർനാമ ( ബൊൻബീബിയുടെ മഹാദ്ഭുതങ്ങൾ) ചൊല്ലിക്കേൾപിക്കാറുള്ളത്.

ലഘുചിത്രം|ബൊൻബീബിയും ഷാ ജംഗ്ലിയും - ദയാപൂർ, 24 പർഗാനാ, പശ്ചിമബംഗാൾ

 അവലംബം 

വർഗ്ഗം:ബംഗാൾ
വർഗ്ഗം:സുന്ദർബൻ